3 महीने में बंद करना पड़ा था बिजनेस, अब लंदन तक मशहूर है स्वाद
Rajasthan Zayka Special Story - राजस्थानी जायका की कड़ी में आपको भी ले चलते हैं लालकोठी शॉपिंग कॉम्पलेक्स में खुली फेमस रामबाबू के पराठों वाली शॉप पर.
5 किलो का बेलन, 45 किलो वजन का ढाई इंच मोटा तवा। उस पर देशी घी में सिकते शक्कर, बनाना, अनार, मावा, मैगी और चॉकलेट जैसी 40 वैरायटी के पराठे। क्या आपने इन पराठो का स्वाद चखा है?
ये वो फेमस पराठे हैं, जो लंदन में स्टील किंग लक्ष्मी निवास मित्तल से लेकर मेवाड़ के पूर्व राजघराने की शादियों का जायका बने। ऐश्वर्या-अभिषेक की शादी में मेहमानों को परोसे गए। अब इन 90 साल पुराने स्वाद का लुत्फ जयपुर में भी मिल रहा है।
आज राजस्थानी जायका की कड़ी में आपको भी ले चलते हैं लालकोठी शॉपिंग कॉम्पलेक्स में खुली फेमस रामबाबू के पराठों वाली शॉप पर...
3 महीने में बंद करना पड़ा था बिजनेस, 16 साल बाद वापसी
रामबाबू खंडेलवाल की तीसरी पीढ़ी और छोटे भाई हरिशंकर खंडेलवाल के पोते जितेंद्र खंडेलवाल जयपुर में बिजनेस की जिम्मेदारी संभाल रहे हैं। MBA पास जितेंद्र ने बताया कि आज से 16 साल पहले 2007 भी जयपुर में भी आउटलेट शुरू किया था।
लेकिन किसी कारणवश 3 महीने में ही यहां बिजनेस बंद करना पड़ा था। अब एक बार फिर राजस्थानी फ्लेवर के साथ करीब 8 महीने पहले जयपुर में लालकोठी पर राजस्थान के पहले आउटलेट की शुरुआत की है।
पराठों को लगाया राजस्थानी तड़का
जितेंद्र का कहना है कि जयपुर में आने के पीछे का कारण राजस्थान का जायका है। खान-पान को लेकर जयपुरवासियों की दीवानगी हर कोई जानता है। यहां के मसालों का अपना स्वाद है। राजस्थानी टच देने के लिए वे मसालों में जोधपुर की मिर्च का इस्तेमाल करते हैं। साथ ही पराठो को मेवाड़ी कढ़ी के साथ सर्व किया जाता है।
कस्टमर राजेश ने बताया कि रामबाबू पराठे के बारे में काफी नाम सुना था। जिस तरह से यहां पराठे तैयार होते हैं, वैसा स्वाद कहीं और नहीं मिलता। अपने दोस्तों के साथ यहां आया हूं। रामबाबू स्पेशल आलू प्याज पराठा ऑर्डर किया है।
लंदन तक मशहूर रामबाबू के पराठे
जितेंद्र बताते है कि 1930 में रामबाबू खंडेलवाल ने पराठे की शुरुआत आगरा (उत्तरप्रदेश) में एक छोटी सी दुकान से की थी। आज यह पराठा संसद से लेकर लंदन तक का सफर तय कर चुका है। अभिषेक बच्‍चन-ऐश्वर्या राय, सोनम कपूर समेत कई सेलिब्रिटी की शादी में भी मेहमानों का जायका बढ़ा चुका है।
राजस्थानी मूल के उद्योगपति लक्ष्मी निवास मित्तल (स्टील किंग) की डिमांड पर रामबाबू के पराठे ने लंदन में अपने स्वाद का जलवा बिखेर चुके हैं। राजस्थान की रणजी टीम में खेल चुके क्रिकेटर दीपक चाहर की शादी में भी मेहमानों का जायका बढ़ा चुका है। इसके साथ उदयपुर के मेवाड़ राजघराने के शादी के मेन्यू में भी यह पराठा शामिल हो चुका है।
आगे बढ़ने से पहले देते चलिए आसान से सवाल का जवाब…
स्वाद का सीक्रेट : 45 किलो मोटा तवा, 5 किलो का बेलन
जितेंद्र खंडेलवाल बताते हैं कि पराठों के टेस्ट में जितना महत्व मसालों का है, उससे कहीं ज्यादा सिकाई का है। पराठे को सेकने के लिए कोई मामूली तवा नहीं, 45 किलो वजन का करीब 2.5 इंच मोटे तवे का इस्तेमाल होता है।
सिकाई भी धीमी आंच पर की जाती है। इससे पराठा जलता नहीं है और क्रिस्पी बनता है। हालांकि उनके पास 80 किलो वजन के भी मोटे तवे हैं, जिनका उपयोग स्पेशल इवेंट में किया जाता है। साथ ही पराठों को बेलने के लिए 5 किलो वजनी बेलन इस्तेमाल होता है।
सोंठ की चटनी बढ़ाती है स्वाद
पराठे के साथ सोंठ की सर्व किया जाता है। स्वाद में यह खट्टा मीठा फ्लेवर देता है इससे पराठे को डाइजेस्ट करना आसान हो जाता है। सोंठ की चटनी बनाने के लिए गुड और इमली और अमचूर की खटाई का इस्तेमाल किया जाता है। यह पराठे को स्वादिष्ट बनाने के साथ-साथ हाजमे को भी सही करता है।
पराठों की 40 से ज्यादा वैरायटी
रामबाबू के यहां एक से बढ़कर एक 40 टाइप के पराठे बनते हैं, जिन्हें 5 अलग-अलग कैटेगरी में बांटा गया है। स्पेशल पराठा, सीजनल पराठा, प्रीमियम पराठा, स्वीट पराठा और चीज-पनीर पराठा। आइए आपको बताते हैं पराठो की वैरायटी और उनकी रेट लिस्ट….
प्लेन पराठा, शक्कर पराठा, आलू पराठा, आलू अचारी पराठा, प्याज पराठा, आलू मटर पराठा, आलू प्याज पराठा, दाल पराठा, मिस्सा पराठा, लच्छा पराठा, मूली पराठा, पनीर मटर पराठा, मिक्स पराठा, मटर पराठा, गोभी पराठा, मेथी पराठा, मेथी मटर पराठा, पनीर पराठा, पनीर अचारी पराठा, पापड़ पराठा, सेव पराठा, अजवाइन पराठा, पीनट पराठा, हरी मिर्ची पराठा, एप्पल पराठा, अनार पराठा, मैगी मसाला पराठा, चना मसाला पराठा, चॉकलेट पराठा, बनाना पराठा, गाजर पराठा, मेवा पनीर पराठा, मेवा पराठा, स्पेशल स्वीट पराठा, पिज्जा पराठा, पास्ता पिज्जा पराठा, पास्ता पराठा।
पराठों का जैसा नाम, वैसा स्वाद
जितेंद्र ने बताया कि पराठे बनाने में केवल देसी घी का इस्तेमाल किया जाता है। पराठे की हर वैरायटी के नाम के अनुसार ही उसका ओरिजिनल टेस्ट मिलता है।
एप्पल, बनाना और अनार पराठा में ताजे फलों का इस्तेमाल किया जाता है। एप्पल और अनार से बने पराठे भी अलग तरीके का स्वाद देता है। यूथ में पिज्जा और पास्ता पराठे की डिमांड ज्यादा रहती है। बच्चों चॉकलेट पराठे की डिमांड करते हैं। वहीं, आलू-प्याज पराठा और मिक्स वेज पराठा ऑल सीजन बेस्ट सेलिंग है।
ये है रामबाबू स्पेशल पराठा, एक की कीमत 240 रुपए 
स्वीट पराठा भी काफी स्पेशल है। इसे काजू के टुकड़ों के साथ मावे को स्टफ कर बनाया जाता है। इसके लिए काजू को बेलन की सहायता से बारीक कर मावे में मिक्स किया जाता है। फिर इसे पराठे में भरकर देसी घी में धीमी आंच पर पकाया जाता है। इस पराठे की डिमांड ऑल सीजन में रहती है। इसे नाम दिया गया है रामबाबू स्पेशल स्वीट पराठा। एक पराठे की कीमत 240 रुपए है।
पैकिंग का तरीका सैकड़ों साल पुराना 
जितेंद्र बताते हैं, यूं तो गरम गरम पराठा खाने का मजा ही अलग है, लेकिन घर बैठे कस्टमर को वैसा ही स्वाद मिले, इसके लिए पराठों की पैकिंग में हम पत्तल का इस्तेमाल करते हैं। यह पैकिंग का काफी पुराना तरीका है।
क्वालिटी से नहीं किया समझौता
जितेंद्र बताते है कि पराठे की क्‍वालिटी से कोई समझौता नहीं किया जाता है। आज भी हम देसी घी का भरपूर इस्तेमाल कर इसे बनाते है। इसके साथ थाली में पराठे के साथ सब्जी, कढ़ी, सोंठ, अचार, रायता, आदि दिया जाता है। पराठे की गुणवत्ता बनाए रखने के लिए मसाले खुद ही पिसवाते हैं।
दुबई में रहने वाले नरेंद्र का जयपुर में ससुराल है। उन्होंने बताया कि रामबाबू पराठे वाले का खूब नाम सुना था, इसलिए परिवार के साथ लंच में पराठे खाने पहुंचा हूं। जैसा नाम सुना था उससे भी बेहतर स्वाद और क्वालिटी खाने को मिल रही है।
पराठे की सबसे पुरानी दुकान है बेलनगंज आगरा में
रामबाबू पराठा भंडार की सबसे पुरानी दुकान आगरा के बेलनगंज में है। आगरा शहर में सिकंदरा और फतेहाबाद रोड पर भी ब्रांच है। अन्य शहरों में वृंदावन, जयपुर, मानेसर, गुड़गांव में भी रामबाबू पराठा भंडार की फ्रेंचाइजी खुली हुई है।
सही जवाब है ज्वार गट्टे की सब्जी। इसमें बेसन की जगह केवल पफ्ड मिलेट यानी डायरेक्ट ज्वार की बजाय उसके फूले बनाकर आटा इस्तेमाल होता है। ताकि आसानी से डाइजेस्ट हो जाए। इसके साथ ही थोड़ा सा बेसन भी लेना होता है। राजस्थान में प्रयोग होने वाले आम मसाले ही इस्तेमाल करने हैं। बस तड़का देसी घी से लगाना है। सांगरी का इस्तेमाल यहां गार्निश करने में ग्रेवी के अंदर किया जाता है। यहां CLICK कर पढ़ें कैसे बनाएं ज्वार गट्टे की सब्जी
ये भी पढ़ेंः
कमजोर दिल वालों के लिए लस्सी:इसमें फ्रूट या दही का टेस्ट इसलिए नाम ‘कन्फ्यूज’, रबड़ी और मसालों से भी बनेगी
​​​​​​
दही को लेकर एक कहावत है…दूध को मानिए दही, हाकिम जो कहे वही सही।' आज जिस जायके की हम बात कर रहे हैं वो भी दही से बना है। गर्मी में कुछ ठंडा खाने की बात हो तो जुबां पर एक चीज आती है और वो है लस्सी। जयपुर में दो ग्रेजुएट दोस्तों ने लस्सी में नया इनोवेशन किया है। उन्होंने एक साल में लस्सी की 25 वैरायटी बना दी...(पूरी खबर पढ़ें)